CELEX: 62010TN0088
Language: mt
Date: 2010-02-15 00:00:00
Title: Kawża T-88/10: Rikors ippreżentat fil- 15 ta’ Frar 2010 — Inter IKEA Systems vs UASI — Meteor Controls (GLÄNSA)

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/59
            
         Rikors ippreżentat fil-15 ta’ Frar 2010 — Inter IKEA Systems vs UASI — Meteor Controls (GLÄNSA)
   (Kawża T-88/10)
   2010/C 113/91
   Lingwa tar-rikors: l-Ingliż
   
      Partijiet
   
   
      Rikorrenti: Inter IKEA Systems B.V. (Delft, il-Pajjiżi l-Baxxi) (rappreżentant: J. Gulliksson, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Meteor Controls International Limited (Cookstown, l-Irlanda)
   
      Talbiet tar-rikorrenti
   
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-1 ta’ Diċembru 2009 fil-Każ R 529/2009-2; u
            
         
               —
            
            
               tikkundanna lill-UASI għall-ispejjeż inkorsi kemm f’dawn il-proċeduri u fil-proċedimenti quddiemu.
            
         
      Motivi u argumenti prinċipali
   
   
      Applikant għat-trade mark Komunitarja: Inter IKEA Systems
   
      Trade mark Komunitarja kkonċernata: it-trade mark verbali “GLÄNSA”, għal oġġetti fil-klassi 11
   
      Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra fil-proċedimenti quddiem il-Bord tal-Appell
   
      Trade mark jew sinjal invokat: reġistrazzjoni Komunitarja tat-trade mark verbali “GLANZ”, għal oġġetti fil-klassijiet 6, 9 u 11
   
      Deċiżjoni tad-Diviżjoni tal-Oppożizzjoni: applikazzjoni għat-trade mark miċħuda fl-intier tagħha
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 8(1)(b) tar-Regolament tal-Kunsill Nru 207/2009 peress li l-Bord tal-Appell naqas milli jagħmel evalwazzjoni u tqabbil globali korretti tat-trade marks ikkonċernati, u b’hekk ikkonstata b’mod żbaljat li dawn kienu simili u, konsegwentement, li kien hemm prababbiltà ta’ konfużjoni bejniethom.